Propunere de DECIZIE A CONSILIULUI privind poziția care urmează să fie adoptată de Uniunea Europeană în cadrul Comitetului mixt al SEE privind modificarea Protocolului 31 (privind cooperarea în domenii specifice în afara celor patru libertăți) și a Protocolului 37 (care cuprinde lista prevăzută la articolul 101) la Acordul SEE /* COM/2012/0195 final - 2012/0097 (NLE) */





EXPUNERE DE MOTIVE 1. CONTEXTUL PROPUNERII Pentru a asigura securitatea juridică și omogenitatea necesare pieței interne, Comitetul mixt al SEE trebuie să încorporeze în Acordul privind SEE toată legislația relevantă a Uniunii Europene, cât mai curând posibil după adoptarea acesteia, și să permită statelor AELS care fac parte din SEE să participe la acțiunile, activitățile sau programele UE cu relevanță pentru SEE. Articolul 78 din Acordul privind SEE prevede că părțile contractante consolidează și extind cooperarea în cadrul activităților Uniunii Europene în ceea ce privește, inter alia, cercetarea și dezvoltarea tehnologică. 2. REZULTATELE CONSULTĂRILOR CU PĂRȚILE INTERESATE ȘI ALE EVALUĂRII IMPACTULUI Proiectul de decizie a Comitetului mixt al SEE (anexat deciziei propuse a Consiliului) vizează modificarea Protocolului 31 (privind cooperarea în domenii specifice în afara celor patru libertăți) și a Protocolului 37 (care cuprinde lista prevăzută la articolul 101) la Acordul SEE. Este vorba despre Regulamentul (UE) nr. 912/2010 al Parlamentului European și al Consiliului din 22 septembrie 2010 de instituire a Agenției GNSS European, de abrogare a Regulamentului (CE) nr. 1321/2004 al Consiliului privind crearea unor structuri de gestionare a programelor europene de radionavigație prin satelit și de modificare a Regulamentului (CE) nr. 683/2008 al Parlamentului European și al Consiliului. Pentru punerea în aplicare a acestui act, se propun anumite adaptări: (a) Liechtenstein nici nu participă, nici nu contribuie financiar la agenția GNSS, (b) Participarea Islandei la programele GNSS se suspendă temporar, din cauza constrângerilor economice. 3. ELEMENTELE JURIDICE ALE PROPUNERII Articolul 1 alineatul (3) din Regulamentul (CE) nr. 2894/94 al Consiliului privind normele de punere în aplicare a Acordului privind SEE prevede stabilirea de către Consiliu a poziției care urmează să fie adoptată în numele Uniunii cu privire la astfel de decizii, pe baza unei propuneri a Comisiei. Comisia prezintă propunerea de decizie a Comitetului mixt al SEE în vederea adoptării acesteia de către Consiliu ca poziție a Uniunii. Comisia speră să poată prezenta Comitetului mixt al SEE, în cel mai scurt termen, poziția Uniunii. 2012/0097 (NLE) Propunere de DECIZIE A CONSILIULUI privind poziția care urmează să fie adoptată de Uniunea Europeană în cadrul Comitetului mixt al SEE privind modificarea Protocolului 31 (privind cooperarea în domenii specifice în afara celor patru libertăți) și a Protocolului 37 (care cuprinde lista prevăzută la articolul 101) la Acordul SEE CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 172 și articolul 218 alineatul (9), având în vedere Regulamentul (CE) nr. 2894/94 al Consiliului din 28 noiembrie 1994 privind normele de aplicare a Acordului privind Spațiul Economic European[1], în special articolul 1 alineatul (3), având în vedere propunerea Comisiei Europene, întrucât: (1) Protocolul 31 la Acordul privind Spațiul Economic European (denumit în continuare „Acordul privind SEE”) conține dispoziții și măsuri privind cooperarea în domenii specifice în afara celor patru libertăți. (2) Este necesară extinderea cooperării dintre părțile contractante la acord pentru a include Regulamentul (UE) nr. 912/2010 al Parlamentului European și al Consiliului din 22 septembrie 2010 de instituire a Agenției GNSS European, de abrogare a Regulamentului (CE) nr. 1321/2004 al Consiliului privind crearea unor structuri de gestionare a programelor europene de radionavigație prin satelit și de modificare a Regulamentului (CE) nr. 683/2008 al Parlamentului European și al Consiliului[2]. (3) Protocolul 31 la acord ar trebui modificat în consecință pentru ca această cooperare extinsă să poată fi realizată. În ceea ce privește participarea Norvegiei, ar trebui, de asemenea, să se țină seama, în acest sens, de Acordul de cooperare în domeniul navigației prin satelit între Uniunea Europeană și statele sale membre și Norvegia[3], în special, articolul 6 privind securitatea. Din cauza constrângerilor economice, participarea Islandei la programele GNSS ar trebui suspendată temporar. (4) În vederea unei bune funcționări a acordului, domeniul de aplicare al Protocolului 37 la Acordul SEE trebuie extins pentru a include Comitetul de acreditare de securitate pentru sistemele GNSS europene și Consiliul de administrație înființate prin Regulamentul (UE) nr. 912/2010, iar Protocolul 31 trebuie modificat pentru a preciza procedurile de participare. (5) Poziția Uniunii în cadrul Comitetului mixt al SEE ar trebui să se bazeze pe proiectul de decizie atașat, ADOPTĂ PREZENTA DECIZIE: Articolul 1 Poziția care urmează să fie adoptată de Uniunea Europeană în cadrul Comitetului mixt al SEE referitor la modificarea propusă a Protocolului 31 și a Protocolului 37 la Acordul privind SEE se bazează pe proiectul de decizie a Comitetului mixt al SEE atașat la prezenta decizie. Articolul 2 Prezenta decizie intră în vigoare la data adoptării sale. Adoptată la Bruxelles, Pentru Consiliu, Președintele ANEXĂ Proiect (6.3.2012) DECIZIA COMITETULUI MIXT AL SEE nr. din de modificare a Protocolului 31 (privind cooperarea în domenii specifice în afara celor patru libertăți) și a Protocolului 37 (care cuprinde lista prevăzută la articolul 101) la Acordul SEE COMITETUL MIXT AL SEE, având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare „acordul”, în special articolele 86, 98 și 101, întrucât: (1) Protocolul 31 la acord a fost modificat prin Decizia nr. …/… a Comitetului mixt al SEE din …[4]. (2) Protocolul 37 la acord a fost modificat prin Decizia nr. …/… a Comitetului mixt al SEE din …[5]. (3) Este necesară extinderea cooperării dintre părțile contractante la acord pentru a include Regulamentul (UE) nr. 912/2010 al Parlamentului European și al Consiliului din 22 septembrie 2010 de instituire a Agenției GNSS European, de abrogare a Regulamentului (CE) nr. 1321/2004 al Consiliului privind crearea unor structuri de gestionare a programelor europene de radionavigație prin satelit și de modificare a Regulamentului (CE) nr. 683/2008 al Parlamentului European și al Consiliului[6]. (4) Protocolul 31 la acord ar trebui modificat în consecință pentru ca această cooperare extinsă să poată fi realizată. În ceea ce privește participarea Norvegiei, ar trebui, de asemenea, să se țină seama, în acest sens, de Acordul de cooperare în domeniul navigației prin satelit între Uniunea Europeană și statele sale membre și Norvegia[7], în special, articolul 6 privind securitatea. Cu toate acestea, din cauza constrângerilor economice, participarea Islandei la programele GNSS ar trebui suspendată temporar. (5) În vederea unei bune funcționări a acordului, domeniul de aplicare al Protocolului 37 la Acordul SEE trebuie extins pentru a include Comitetul de acreditare de securitate pentru sistemele GNSS europene și Consiliul de administrație înființate prin Regulamentul (UE) nr. 912/2010, iar Protocolul 31 trebuie modificat pentru a preciza procedurile de participare. ADOPTĂ PREZENTA DECIZIE: Articolul 1 Articolul 1 (Cercetarea și dezvoltarea tehnologică) din Protocolul 31 la acord se modifică după cum urmează: 1. Textul de la alineatul (8) se înlocuiește cu următorul text: „(a) Statele AELS participă pe deplin în cadrul agenției GNSS European, denumită în continuare „agenția”, astfel cum a fost instituită prin următorul act al Uniunii: - 32010 R 0912: Regulamentul (UE) nr. 912/2010 al Parlamentului European și al Consiliului din 22 septembrie 2010 de instituire a Agenției GNSS European, de abrogare a Regulamentului (CE) nr. 1321/2004 al Consiliului privind crearea unor structuri de gestionare a programelor europene de radionavigație prin satelit și de modificare a Regulamentului (CE) nr. 683/2008 al Parlamentului European și al Consiliului (JO L 276, 20.10.2010, p. 11). (b) Statele AELS contribuie financiar la activitățile menționate la litera (a) în conformitate cu articolul 82 alineatul (1) litera (a) și cu Protocolul 32 la acord. (c) Statele AELS participă pe deplin, fără drept de vot, la Consiliul de administrație al agenției și la Consiliul de acreditare de securitate al agenției. (d) Agenția are personalitate juridică. În toate statele din care provin părțile contractante, agenția beneficiază de capacitatea juridică în înțelesul său cel mai larg, acordată persoanelor juridice de propria legislație națională. (e) Statele AELS aplică agenției protocolul privind privilegiile și imunitățile Comunităților Europene. (f) Prin derogare de la articolul 12 alineatul (2) litera (a) din Regimul aplicabil celorlalți agenți ai Comunităților Europene, resortisanții statelor AELS care se bucură pe deplin de drepturile lor cetățenești pot fi angajați prin contract de către directorul executiv al agenției. (g) În temeiul articolului 79 alineatul (3) din acord, prezentului alineat i se aplică partea VII (Dispoziții instituționale) din acord, cu excepția capitolului 3 secțiunile 1 și 2. (h) Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei, în sensul aplicării prezentului regulament, se aplică oricărui document al agenției privind, de asemenea, statele AELS. (i) În ceea ce privește Islanda, prezentul alineat se suspendă până la decizia contrară a Comitetului mixt al SEE.” (j) Prezenta decizie nu se aplică statului Liechtenstein.” 2. Se adaugă următorul text la alineatul 8a punctul (a): „ astfel cum a fost modificat prin: - 32010 R 0912: Regulamentul (UE) nr. 912/2010 al Parlamentului European și al Consiliului din 22 septembrie 2010 (JO L 276, 20.10.2010, p. 11).” Articolul 2 Protocolul 37 la acord se modifică după cum urmează: 1. Se elimină textul de la punctele 30 și 31. 2. Se introduc următoarele puncte: „34. Comitetul de acreditare de securitate pentru sistemele GNSS europene [Regulamentul (UE) nr. 912/2010]. 35. Consiliul de administrație [Regulamentul (UE) nr. 912/2010]. ” Articolul 3 Prezenta decizie intră în vigoare în ziua următoare datei la care s-a efectuat ultima notificare către Comitetul mixt al SEE, prevăzută la articolul 103 alineatul (1) din acord[8]. Se aplică de la 1 ianuarie 2012. Articolul 4 Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene. Adoptată la Bruxelles, Pentru Comitetul mixt al SEE Președintele Secretarii Comitetului mixt al SEE [1] JO L 305, 30.11.1994, p. 6. [2] JO L 276, 20.10.2010, p. 11. [3] JO L 283/12, 29.10.2010. [4] JO L … [5] JO L … [6] JO L 276, 20.10.2010, p. 11. [7] JO L 283/12, 29.10.2010. [8] [Nu au fost semnalate obligații constituționale.] [Au fost semnalate obligații constituționale.]